Komissio otti maataloustukirahaston vuoden 2018 talousarviomäärärahoja koskevassa ehdotuksessaan huomioon käyttötarkoitukseensa sidottujen tulojen ennakoidun kokonaismäärän ja pyysi vuoden 2018 talousarvioon määrärahoja, joiden määrä on laskettu vähentämällä arvioidut käyttötarkoitukseensa sidotut tulot maataloustukirahastolle arvioitujen tarpeiden määrästä. Budjettivallan käyttäjä hyväksyi maataloustukirahaston talousarvion ja otti huomioon käyttötarkoitukseensa sidottujen tulojen ennakoidun määrän.

Asetuksen (EU) N:o 1306/2013 43 artiklan säännösten mukaan tulot, jotka saadaan tilien tarkastamista ja hyväksymistä sekä sääntöjenmukaisuuden tarkastamista koskevien päätösten mukaisesti tehdyistä rahoitusoikaisuista ja todetuista sääntöjenvastaisuuksista, ovat maataloustukirahaston menojen rahoittamiseksi tarkoitettuja käyttötarkoitukseensa sidottuja tuloja.

Täytäntöönpanon ero tämän budjettikohdan profiiliin nähden johtuu pääasiassa odotettua pienemmistä menoista kahdessa jäsenvaltiossa, joilla on huomattavat määrärahat viinialan tukiohjelmiin. Komission yksiköt seuraavat tiiviisti kyseisen kohdan täytäntöönpanoa.

Tähän mennessä todettu hitaampi täytäntöönpanovauhti liittyy tuottajaorganisaatioiden toimintarahastoihin ja erityisesti tuottajaryhmille myönnettävään tukeen ja johtuu siitä, että kyseinen tukijärjestelmä on päättymässä. Tämänhetkinen tilanne ei kuitenkaan vaikuta lopulliseen toteutukseen.

Maatalousmarkkinoiden interventioihin osoitettujen määrärahojen käyttö oli 56,9 miljoonaa euroa odotettua vähäisempää. Kun otetaan huomioon hedelmä- ja vihannesalalle osoitetut 400 miljoonan euron käyttötarkoitukseensa sidotut tulot, alikäyttö on 176,4 miljoonaa euroa laskettuun menoprofiiliin verrattuna.

Liitteessä esitetään talousarvion alustava toteutuminen 16. lokakuuta 2017 ja 30. huhtikuuta 2018 välisenä aikana. Toteutumisen tasoa verrataan asetuksen (EU) N:o 1306/2013 28 artiklan mukaisesti käyttöönotettuun varojärjestelmään perustuvaan menoprofiiliin.

3.1.5.Sianliha, munat ja siipikarjanliha, mehiläishoito ja muut eläintuotteet (–27,8 milj. euroa)

Aiempina vuosina tähän budjettikohtaan sisältyivät mehiläishoidon ja sianliha-alan toimenpiteiden menot. Vuonna 2018 momentista rahoitetaan mehiläishoidon tukea ja eläintauteihin liittyviä poikkeuksellisia toimenpiteitä. Tämän vuoden toteutusmalli poikkeaa siten edellisten vuosien mallien perusteella lasketusta profiilista.

3.1.6.Koulujakelujärjestelmä (–25,2 milj. euroa)

Aiemmin erilliset kouluhedelmä- ja koulumaitojärjestelmät yhdistettiin lukuvuodesta 2017–2018 alkaen. Tämän budjettikohdan 05 02 18 menoprofiili perustuu aiempien erillisten koulujakelujärjestelmien toteutusmalleihin. Ilmeinen määrärahojen alikäyttö johtuu siitä, että tänä vuonna suoritetut aiempiin järjestelmiin liittyvät maksut kirjataan edelleen talousarvion momenteille 05 02 08 (hedelmät ja vihannekset) ja 05 02 12 (maito ja maitotuotteet). Kun kyseisten kolmen momentin maksut lasketaan yhteen, toteutumistaso on hieman profiilin osoittamaa parempi.

3.2.Suorat tuet

Suoria tukia koskevien määrärahojen käyttö ylitti kulutusprofiilin 6 620,8 miljoonalla eurolla. Kun otetaan huomioon tämän luvun käyttötarkoitukseensa sidotut tulot eli 1 075,9 miljoonaa euroa, ylikäyttö on 5 783,3 miljoonaa euroa.

3.2.1.Tuotannosta irrotetut suorat tuet (+6 574,7 milj. euroa)

Yllä mainitusta käytöstä ilmenee, että toteutumistasossa on tapahtunut kehitystä. Tämä ei kuitenkaan kerro koko totuutta, kun otetaan huomioon, että tätä momenttia rahoitetaan sekä hyväksytyistä määrärahoista että käyttötarkoitukseensa sidotuista tuloista, kun taas yllä olevaa on verrattu ainoastaan määrärahoihin (lisätietoja kohdassa 2).

Liitteessä olevan alustavaa toteutumista koskevan taulukon alaviitteessä (*) verrataan kulutusta ja kulutusprofiilia käytettävissä oleviin kokonaisvaroihin. Se osoittaa, että menoprofiilin ylitys on 5 737,2 miljoonaa euroa tai +16,2 prosenttia).

Komission yksiköt katsovat tämän olevan väliaikaista ja olettavat, että tuotannosta irrotetut suorat tuet on varainhoitovuoden loppuun mennessä pantu täytäntöön ennakoidulla tavalla.

3.2.2.Muut suorat tuet (+46,2 milj. euroa)

Muiden suorien tukien (kuten vapaaehtoinen tuotantosidonnainen tuki ja pienviljelijäjärjestelmä) täytäntöönpano on lähellä ennakoitua profiilia, ja on odotettavissa, että tämä momentti on varainhoitovuoden lopussa pantu täytäntöön ennakoidulla tavalla.

3.3.Maatalousmenojen tarkastaminen (–124,0 miljoonaa euroa)

Talousarvion luvussa 05 07 alikäyttö osoittaa, että maksuja on suhteessa profiiliin suoritettu vähemmän varainhoitovuoden alussa kuin edellisvuosina keskimäärin. Nämä maksut koskevat pääasiassa jäsenvaltioille myönteisiä rahoitusoikaisuja, jotka johtuvat edellisten vuosien tilien tarkastamista ja hyväksymistä sekä sääntöjenmukaisuuden tarkastamista koskevista päätöksistä.

4.Maataloustukirahaston käyttötarkoitukseensa sidottujen tulojen toteutuminen

Liitteessä oleva taulukko osoittaa, että vuoden 2018 huhtikuun lopussa oli kerätty 459,6 miljoonaa euroa käyttötarkoitukseensa sidottuja tuloja. Erityisesti voidaan todeta, että

·tilien hyväksymistä ja tarkastamista ja sääntöjenmukaisuustarkastuksia koskevien päätösten perusteella tehdyistä oikaisuista saadut tulot olivat 377,7 miljoonaa euroa, ja lisätuloja ennakoidaan saatavan varainhoitovuoden loppuun mennessä,

·sääntöjenvastaisuuksien perusteella saadut tulot olivat 79,1 miljoonaa euroa, ja lisämääriä ennakoidaan saatavan jonkin verran varainhoitovuoden loppuun mennessä, ja

·maidon lisämaksusta vielä saadut tulot olivat 2,8 miljoonaa euroa.

Ottaen huomioon vuodelta 2017 vuodelle 2018 siirrettyjen käyttötarkoitukseensa sidottujen tulojen määrä (603,3 miljoonaa euroa) maataloustukirahaston menoihin 30. huhtikuuta 2018 käytettävissä olevien käyttötarkoitukseensa sidottujen tulojen kokonaismäärä oli 1 062,8 miljoonaa euroa, ja varainhoitovuoden aikana ennakoidaan kerättävän lisätuloja.